సెప్టెంబర్ 23న డాటర్స్ డే సందర్భంగా వ్యాపార వాణిజ్య రంగాలతో పాటు, శాస్త్ర సాంకేతిక, క్రీడా రంగాల్లో రాణిస్తున్న కూతుళ్లు చాలా మందే ఉన్నారు. ఇక సినిమా రంగంలోనూ రాణిస్తున్న విరజిల్లుతున్న కూతుళ్లు చాలా మందే ఉన్నారు. వారిలో కొంత మందిని చూద్దాం.
సూపర్ స్టార్ కృష్ణ వారసురాలిగా మంజుల
ఘట్టమనేని కృష్ణకు, ఇందిరా దేవికి మూడో కుమార్తె మంజుల. తండ్రి వారసత్వాన్ని అందిపుచ్చుకున్న ఈమె ఇందిరా ప్రొడక్షన్స్లో పలు సినిమాలు నిర్మిస్తున్నారు. 2002లో ఆమె కథానాయికగా నటించి, నిర్మించిన 'షో' చిత్రంతో జాతీయ స్థాయి గుర్తింపును సంపాదించింది మంజుల. ఈ మూవీ జాతీయ ఉత్తమ తెలుగు చిత్రం, ఉత్తమ స్క్రీన్ ప్లే విభాగాల్లో పురస్కారాలు లభించాయి.
కలెక్షన్ కింగ్ మోహన్ బాబు డాటర్ మంచు లక్ష్మి
మోహన్ బాబు నటవారసత్వాన్ని అందుకుని సినిమాల్లోకి ఎంట్రీ ఇచ్చిన మంచు లక్ష్మి నటిగా, నిర్మాతగా పలు సినిమాలకు పనిచేశారు. చందమామ కథలు చిత్రానికి గానూ.. తెలుగు ఫిల్మ్ ఫేర్ అవార్డుని అందుకున్నారు. అనగనగా ఓ ధీరుడు చిత్రంలో ఉత్తమ ప్రతినాయికగా నంది అవార్డుని అందుకున్నారు. గుండెల్లో గోదారి, దొంగల ముఠా, వైఫ్ ఆఫ్ రామ్, లక్ష్మీ బాంబ్ తదితర చిత్రాల్లో నటించారు మంచు లక్ష్మి.
అశ్వనీదత్ కుమార్తెలు స్వప్న, ప్రియాంకల 'మహానటి'
వైజయంతి మూవీస్ సమర్పణలో స్వప్న సినిమా పతాకంపై అశ్వనీదత్ కుమార్తెలు స్వప్న, ప్రియాంక దత్లు నిర్మించారు. తెలుగు సినిమా హిస్టరీలో మొట్టమొదటి బయోపిక్ మూవీ 'మహానటి' చిత్రానికి తిరుగులేని విజయాన్ని అందించారు. చాలా ఏళ్లుగా ఎందరో అగ్రదర్శకులకు సాధ్యం కాని ఫీట్ను'మహానటి' రూపంలో సాధ్యం చేసి చూపించారు ఈ యువ నిర్మాతలు.